ทองปิดร่วง 3.3 ดอลล์
สัญญาทองคำตลาดนิวยอร์กปิดร่วงลง 3.3 ดอลลาร์ ที่ 1,588.4 ดอลลาร์/ออนซ์ หลังดอลล์อ่อน,ค้าปลีกสหรัฐพุ่ง
14 มี.ค. 2556

สัญญาทองคำตลาดนิวยอร์กปิดร่วงลง 3.3 ดอลลาร์ ที่ 1,588.4 ดอลลาร์/ออนซ์ หลังดอลล์อ่อน,ค้าปลีกสหรัฐพุ่ง
สัญญาทองคำตลาด COMEX (Commodity Exchange) ส่งมอบเดือนเม.ย.ร่วงลง 3.3 ดอลลาร์ หรือ 0.21% ปิดที่ 1,588.4 ดอลลาร์/ออนซ์ 
ข้อมูลเศรษฐกิจที่แข็งแกร่งของสหรัฐทำให้นักลงทุนเทขายสัญญาทองคำซึ่งเป็นสินทรัพย์ที่นักลงทุนมักจะเข้าซื้อเมื่อมีสัญญาณบ่งชี้ถึงความอ่อนแอของเศรษฐกิจ โดยเมื่อช่วงค่ำวานนี้ตามเวลาไทย ทางการสหรัฐเปิดเผยว่า ยอดค้าปลีกเดือนก.พ.พุ่งขึ้น 1.1% มากกว่าที่นักวิเคราะห์คาดว่าจะขยับขึ้นเพียง และทำสถิติขยายตัวสูงสุดในรอบ 5 เดือน เพราะได้รับปัจจัยหนุนจากการใช้จ่ายผู้บริโภคที่สถานีบริการน้ำมันซึ่งเพิ่มขึ้น 5.0%
ขณะที่สต็อกสินค้าคงคลังภาคธุรกิจเดือนม.ค.เพิ่มขึ้น 1% แตะที่ 1.642 ล้านล้านดอลลาร์ สะท้อนให้เห็นว่าภาคธุรกิจมีความเชื่อมั่นว่าจะสามารถทำยอดขายได้สูงขึ้นในอนาคต โดยสต็อกของกลุ่มผู้ผลิตเพิ่มขึ้น 0.5% สต็อกของกลุ่มค้าส่งเพิ่มขึ้น 1.2% และสต็อกของกลุ่มค้าปลีกเพิ่มขึ้น 1.5%
นอกจากนี้ สัญญาทองคำยังได้รับแรงกดดันจากการแข็งค่าของสกุลเงินดอลลาร์สหรัฐ โดยดัชนีดอลลาร์ ซึ่งเป็นมาตรวัดเงินสกุลดอลลาร์ในตระกร้าเงินเมื่อเทียบกับสกุลอื่นๆ พุ่งขึ้นแตะระดับ 82.869 จุดเมื่อวานนี้ จากระดับ 82.585 จุด